दोस्रो, प्रधानमन्त्री बनेपछि पनि ओलीले आफ्नो पुरानो अभिव्यक्ति कलामा संशोधन गरेनन्। नेपालका प्रधानमन्त्रीका रूपमा भारतसँगको सम्बन्ध सुधार्न उनले आफ्ना पुराना–नयाँ सूत्रहरूलाई कसरी परिचालन गरे? एउटा प्रधानमन्त्रीका रूपमा सम्बन्ध सुधार्ने मुख्य दायित्वमा उनी कति सफल भए? बहसका लागि यस्ता प्रश्न भए पनि उनले पुरानै शैलीमा भनिदिए– “भारतले युद्धका वेलाभन्दा पनि बढी अमानवीय काम गरेको छ।” भारतीय समकक्षी नरेन्द्र मोदीले वीरगन्जमा आफ्ना एक नागरिकको मृत्यु हुँदा गरेको टेलिफोनमा पनि उनले त्यही दोहोर्‍याए– हाम्रो मामिला हामी आफैं समाधान गर्छौं, नाकाबन्दी गर्न पाइँदैन।
